《癸酉岁暮寿春道中五首 其四》
宋代·刘弇

有叟有叟皤两颠，杖藜道周傲天年。怀颜发笑挽行子，胡乃惫天忘舍旃。

吾侪小人敢不勉，孔孟卷辙如趋然。男儿秃胫乃始已，非尔所知徒怃然。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。